钦定古今图书集成/历象汇编/庶征典/第116卷 > 梁
## 钦定古今图书集成/历象汇编/庶征典/第116卷 > 梁

### 武帝天监五年地震

按《南史梁武帝本纪》：“天监五年冬十一月甲子，都下
地震，生白毛。”

按《隋书五行志》：“天监五年十一月，京师地震，木金水
火沴土也。”《洪范五行传》曰：“臣下盛，将动而为害。”京房
《易飞候》曰：“地动以十一月者，其邑饥亡。”时交州刺史
李凯举兵反，明年霜，岁俭，人饥。

### 普通二年地裂成井

按：《梁书武帝本纪》，“普通二年六月丁亥，始平郡中石
鼓村地自开成井，方六尺，深三十二丈。”

普通三年，地震。

按《梁书武帝本纪》。“三年春正月庚戌，京师地震。”
按《隋书五行志》：“三年正月，建宁地震。是时义州刺史
文僧朗以州叛。”

普通六年，地震。

按《南史梁武帝本纪》：“六年十二月壬辰，都下地震。”
按《隋书五行志》：六年十二月地震。京房《易飞候》曰：“地
冬动有音，以十二月者，其邑有行兵。”是时帝令豫章
王琮将兵北伐。

### 中大通五年地震

按：《梁书武帝本纪》：中大通五年“春正月戊申，京师地
震。”

按《隋书五行志》：中大通五年正月，建康地震。京房《易
飞候》曰：“地以春动，岁不昌。”是岁大水，百姓饥馑。

### 大同二年地震生白毛

按《南史梁武帝本纪》：“大同二年十一月辛亥，都下地
震，生白毛，长二尺。”

按《隋书五行志》：大同二年十一月，建康地震。京房《易
飞候》曰：“地震以十一月，邑有大丧及饥亡。明年，霜为
灾，百姓饥。”　又按《志》，是年地生白毛，长二尺。近白祥
也。孙盛以为劳人之异。先是大发卒筑浮山堰，功费
钜亿，功垂就而复溃者数矣。百姓压役，吁嗟满道。
大同三年，地震。

按《梁书武帝本纪》。“三年冬十月景辰，京师地震。”
按《隋书五行志》，“三年十月，建康地震。是岁会稽山贼
起。”

大同七年，地震。

按：《梁书武帝本纪》：“七年二月乙卯，京师地震。”

按：《隋书五行志》：“七年二月，建康地震。是岁，交州人李
贲举兵逐刺史萧谘。”

大同九年，地震。

按《梁书武帝本纪》。“九年春闰月景申，地震生毛。”
按《隋书五行志》。“九年闰正月，地震。李贲自称皇帝，署
置百官。”

大同十一年，地震。

按《南史梁武帝本纪》：“十一年春正月，震华林园光严
殿重云阁。帝自贬，拜谢上天，累刻乃止。”

### 大清二年地震

按：《南史梁武帝本纪》，“太清二年九月戊辰，地震，江左
尢甚，坏屋杀人。地生白毛，长二尺太清三年，地震。简文帝即位，地又震。”

按《梁书武帝本纪》：“三年夏四月己丑，京师地震。丙申，
地又震。”

按：《南史梁简文帝本纪》：“三年五月辛巳，即皇帝位。冬
十月丁未，地震。”

按《隋书五行志》：“三年四月，建康地再震。时侯景自为
大丞相，录尚书，帝所须不给，是月以忧愤崩。”